Наследство - Иван Трифонов - Историята\nНаследство - Иван Трифонов\nМнение от bukvite » ср авг 29, 2018 2:48 pm\nМалчуганът се огледа предпазливо. Беше се спрял точно на прага на стълбата за таванското помещение и като лъв, дебнещ стадо газели, замръзна на място и се ослуша за всеки по-съмнителен звук. След като нищо не събуди подозрението му, той заизкачва дървените стълби, които издаваха скърцащ звук след всеки натиск. Илия се радваше, че е избрал петъчния пазарен ден, като време за извършване на своя план, понеже дядо му и баба му трябваше да се забавят достатъчно дълго, за да може момчето да разгледа забранената му зона.\nКакто и очакваше вратата на таванското помещение беше заключена, но предвидливо, той беше забелязал през годините къде родителите на баща му държаха ключа. Илия внимателно извади предварително подготвения ключ и с трепет в душата го пъхна в патрона на бравата. Ключът малко заяждаше, но след малко по-силен напън се чу щракане и вратата с подобно на стълбите скърцане се отвори.\nПред момчето се откри непрогледен мрак и му отне известно време, докато очите му свикнат със сумрака и забележи ключа за лампата. Осветеното помещение изглеждаше доста малко, вероятно за това спомагаше претъпкаността му с всякакви натурии. Но точно тези стари вещи бяха привлекли малчугана тук. За него таванското помещение беше магическо място, където се съхраняваха в тайна от него всякакви интересни предмети. Бяха изминали петнадесет години от края на световната война и технологиите бяха така напреднали, че всяка стара вещ от преди тази ера, носеше чувство на приятна носталгия в душата на Илия, а за него таванът на дядовата му къща, без да има реално обяснение защо, бе мостът към тази минала епоха.\nГоляма част от купищата предмети бяха покрити с брезент или с други платнища. Това, което привлече погледа на Илия, беше обемна ракла до далечната стена. Тя попадаше под лъчите, идващи от единствения малък прозорец в помещението, който освен лампата беше другият източник на светлина. Момчето предпазливо се насочи към раклата и със затаен дъх я отвори. Тя, както сякаш всичко останало в къщата издаде скърцащ звук.\nДетето възкликна, тъй като първото нещо, което привлече погледа му, беше старинна сабя. До нея бяха положени два, много стари пистолета, каквито Илия беше виждал единствено в местния музей. Той повдигна сабята с голямо усилие, тъй като тя тежеше неимоверно много. Въпреки усилията момчето започна да я размята напред назад сякаш воюваше срещу невидима армия. Той парираше ударите, впускаше се стремително в атака и всичкото това той озвучаваше с виковете си. Заплеснат в играта си, той не чу как червения „Москвич“ спря пред къщата, не чу как стълбите към таванското помещение изскърцаха. Това, което чу бе резкия вик на дядо му, който незабелязано за момчето, се бе придвижил зад него.\nПоследва бавно обръщане на детето. Кръвта му се беше вледенила едновременно от изненадата и от студения тон на дядо му. Но с цялата си детска невинност той каза:\n-Дядо, виж - сабя.\nСтарецът се приближи до момчето и грабна сабята от ръцете му. После, държейки я с две ръце пред себе си, сякаш беше направена от стъкло, а не от солиден метал, той я постави внимателно обратно на мястото ѝ в раклата, като продължаваше да стои приклекнал пред съдържанието ѝ.\n-Защо имаш сабя дядо? - чу са близо зад мъжа.\n-Тя, не е моя, а на твоя пра-дядо.\n-Той е бил войник?\nСтарецът въздъхна. Той познаваше добре своя внук и знаеше, че ако не отговори на въпросите му сега, то това нямаше да спре момчето да ги задава до края на престоя си, а родителите му щяха да се върнат от почивката си в Албена чак след шест дни. Шест дни на непрестанни въпроси или отговаряне сега и след това заслужено спокойствие - изборът не беше труден.\n-Бил е опълченец. Бил се е на Шипка.\n-Като в стихотворението?\n-Да, като в стихотворението - старецът се усмихна. Не обичаше да говори много за баща си, защото се страхуваше, че като споделя историите си, то по някакъв начин ще ги загуби. Но защо да не ги загуби в полза на внука си, нали той е продължителят на рода.\n-И пищовите ли са негови?\n-Единият е негов, другият е на един руски офицер.\n-Защо руският офицер му го е дал?\nДядото не знаеше как да каже директно на внука си, тъй като разбираше, че децата все още нямат добре изградено понятие за живота и смъртта. Но реши да разкаже историята, както той я бе чул от своя баща или както той я помнеше, тъй като годините не щадяха ничия памет, което беше също добра причина да сподели историята сега, за да не се губи - такива истории не трябваше да се губят.\n-Било е по време на най-ожесточената част на боевете на Шипка. Руските войни и българските опълченци са били притиснати от турския враг. Мунициите не са достигали, а врагът се вдигнал за пореден щурм. Боят се водил вече лице в лице, ръкопашно, със саби, с камъни. Няколко турци достигнали частта, където се сражавал пра-дядо ти и започнала люта схватка. Рамо до рамо българи и руси се били срещу башибозука. Един от турците успял да обезоръжи баща ми и заметнал със своята сабя, за да го съсече, но в същия миг отекнал изстрел и турчина се сгромолил. Руският офицер, който стрелял, бил останал незащитен за момент и турска сабя го ранила в рамото. Защо офицерът оголил защитата си и спасил рода ни, не е ясно. Момент на геройство ли е било или цял живот на геройство, но младият руснак не дочакал края на войната и българската свобода. Затова татко беше запазил пищова на своя боен другар, на човека, който в решаващия миг бил там за него.\n-Значи дължим много на офицера - изрече след малко момчето, което досега слушаше в захлас.\n-Да, и не го забравяй. Нашата рода е дарила част от земята за руската църква в Шипка. Аз пък участвах в строежа на паметника на връх Шипка. А ти как ще почетеш паметта на офицера...това остава в твоите ръце.


Джери Василатос — Изгубените открития (76) — Моята библиотека\nИзгубените открития (76)\nВсички тези събития са от недотам познатите години от младостта на д-р Мъри. Оженил се през 1917 г. Сменил няколко работни места като инженер, като не преставал да преследва мечтата си да открие начин за извличане на енергия от земята. Между 1914 и 1921 г. д-р Мъри не бил в състояние да продължи с експериментите си — работата и семейният живот поглъщали цялото му време. Кариерата му била доста престижна за времето си. Работел едновременно като конструктор и инженер за Енергийната и осветителна компания на Юта, инженер на строителна компания „Феникс“, заместник главен инженер на строителната компания „Арастард“, както и главен инженер на отдел в телефонната и телеграфна компания „Маунтин Стейтс“.\nОбхванат от внезапно вдъхновение, той се заел да работи с открития от него минерал и усъвършенствал измайстореното вече устройство — цилиндър с диаметър 20 см и височина 15 см. С помощта на антена и добър заземителен прът д-р Мъри успешно захранил 100 ватова лампа с нажежаема жичка и 655 ватов нагревател. Било установено, че с по-дълбоко забити заземяващи пръти се получава по-ярка светлина. Светът чул за д-р Мъри през 1925 г., когато започнал да прави чудеса с новия си „енергиен приемник“ в Солт Лейк Сити.\nНяколко местни жители били свидетели на експериментите му. Видели, че мощността се засилва, когато пръчките за заземяване се забивали по-дълбоко. Мъри се обърнал към някои утвърдени учени с надеждата, че откритието му ще бъде разгледано обстойно в някоя по-голяма научна лаборатория. След това се сетил, че най-разумно е да установи връзка с представители на енергийната промишленост, които биха имали интерес да разгърнат революционната му технология.\nПрез октомври 1925 г. д-р Мъри поканил представители на клона на „Дженеръл Електрик“ в Солт Лейк Сити, за да представи официално откритието си. Демонстрациите протекли като предишните. Д-р Мъри показал, че изваждането на пръчките от земята или свалянето на антената води до намаляване на мощността, което доказва, че източникът й е външен. Действието на устройството било наблюдавано и от неколцина квалифицирани представители на университета „Брайгъм Йънг“. Д-р Мъри позволил на инженерите да огледат и разглобят цялото устройство, за да се убедят, че няма никаква измама. Те дори отворили цилиндъра, за да се уверят, че вътре няма скрити трансформаторни макари или батерии, които да произвеждат огромното количество енергия. По време на тези обстойни прегледи не била установена никаква измама. Единственият компонент, който д-р Мъри така и не показал на останалите, бил с големината на джобен часовник. В него се намирал безценният „шведски камък“.\nПо един странен и особено забележителен начин д-р Мъри открил вечния светилник! Откритието му сварило авторитетите напълно неподготвени. Заетите да наглеждат и предпазват всяка неизменна догма и самовлюбена институция йерарси буквално останали без почва под краката си. Академичните авторитети заявили, че устройството на д-р Мъри просто получава енергията си от електропроводите или местните радиостанции и поискали да го отнесе на различни други места, за да може да се засече истинския източник на енергия и да се установят работните критерии на устройството. Заявили, че не може да става и дума за промишлено производство на устройството, докато не изпълни тези изисквания.\nОбиколилите целия щат с надеждата да компрометират откритието академици били поразени от факта, че устройството продължило да работи. Било невъзможно да се намери място, където мощността му да намалява и най-малко. Устройството работело и по време на снежни бури и проливни дъждове, както и в дълбоките шахти на мините. Запечатано в метален сандък, то било откарвано на много километри от далекопроводите и качвано високо в планините, където нямало никакви радиосигнали.\nНавсякъде устройството запазвало изходната си мощност напълно непроменена. Обикновено в тези затънтени райони се изпитвали едновременно пет лампи с мощност по сто и петдесет вата, ръчна ютия с мощност хиляда вата, нагревател и вентилатор. Самият Мъри искал да провери дали устройството му ще бъде в състояние да задвижва самолет или подводница. Монтирали го на самолет и го потопили във водонепроницаем контейнер на дъното на езеро. И в двата случая изходното напрежение си останало същото.\nПо време на една от демонстрациите пред група инженери била наблюдавана продължителна тъмносиня искра с дължина около 20 см. Инженерите били страшно изумени, тъй като искрата изскочила от единия от изводите и се разредила във въздуха. Всъщност в един момент притокът на енергия станал по-силен от възможностите на приемника. Очевидно енергията идвала „отвън“. По-късно се оказало, че синята искра представлявала ток, способен да проникне през няколко дебели стъклени прегради.\nНякои анализатори идентифицират това явление с „високочестотна електростатична“ енергия, но заключението им е невъзможно — преминаващият през стъкло ток можел да извършва същите енергийни чудеса, каквито би показал и ако преминаваше през проводник. В такъв случай, въпросът е да се открие истинския характер на изходящата енергия на приемника. Дали става въпрос за разновидност на електростатичната енергия? Или за някакъв съвсем друг „вид“?\nОт този момент д-р Мъри започнал много ревностно да пази детектора си. Новият компонент вече не бил с размерите на джобен часовник. Модифицираният детектор приличал на нещо като малък огнеупорен съд с плътно затворен капак. След всеки опит Мъри го изваждал и го прибирал в джоба си. По-късно той разкрил характера на компонента и заявил, че в него се има част от мекия „шведски камък“ и „някои допълнителни добавки“. Само неколцина от най-приближените му помощници били допускани до тази част. В нея обаче нямало нищо повече от онова, което било показано на чертежите му. Цялата тайна била в характера на изгубения чудодеен минерал. Светещият камък. Що за истина е научил д-р Мъри?


May 20, 2019, 10:08 PM\nПомощник-треньорът на Славия Мартин Кушев говори след мача с Етър (Велико Търново), спечелен от “белите” с 1:0. Според бившия нападател успехът е заслужен, но не дава никакво спокойствие преди реванша във финалния плейоф за баража за участие в Лига Европа срещу третия в Първа лига.\n“Тежък мач, всички момчета се бориха. Предстои още по-тежък във Велико Търново. Получихме психологическо предимство с гола в края на полувремето. Можехме да отбележим още един. Но важното е, че спечелихме. Като цяло вледеехме инициативата и победата ни е заслужена. Отсъствието на Златомир Загорчич не ни се отрази, тъй като цяла седмица сме работили заедно. Етър имаше своите шансове, което показа, че ни чака много работа във Велико Търново. Дано продъжим напред и да играем бараж с третия”, коментира Кушев.\nТой каза и няколко думи за играчите на Славия, към които има сериозен интерес.\n“Дано осъществат трансфери и да се развият. В крайна сметка за това работим”, каза още бившият нападател.\nФутбол България Преквалифициран в нападател защитник вкара хеттрик на Лудогорец II 19:00\nДунав дерби Собственикът на Дунав: Другата седмица плащам заплати за последно и приключвам с футбола 17:48\nФутбол България Ботев (Пловдив) се похвали с клубна емблема на 102 години 15:50\nФутбол България Десподов се похвали с дебюта си за Щурм (Грац) в Instagram (видео) 15:25\nФутбол България Жестоко наказание грози Спартак (Плевен) 15:15\nФутбол България Треньорът на Спартак (Вн) недоволен от точката в Благоевград 14:45\nПириндерби Ръководството на Пирин с нова инициатива 12:37\nФутбол България Кметът на Монтана: Срам за българския футбол, ще ни пишат в световните медии 11:59\nФутбол България Ел Маестро: Десподов щеше да вкара, ако не го бяха спрели с нарушение 11:35\nФутбол България Вихрен се върна към победите, удари Кюстендил у дома 11:17\nФутбол България Септември (Симитли) с нова победа, продължава без загуба 11:09\nФутбол България Миньор превзе и Банско 11:03\nФутбол България Марек пак не би у дома, феновете искат оставки 10:27\nФутбол България Атлетик (Куклен) победи Гигант в регионално дерби 10:10\nЧерно море Двама пред дебют за "моряците" на "Герена"? 09:48\nДунав дерби Людмил Киров: Имам футболисти за националния отбор 08:47\nДунав дерби Домакинството на Славия е шанс за Дунав да се отлепи от дъното 04:31\nЗара дерби Томаш прави промени в халфовата линия 03:56\nДунав дерби Загорчич: Имаме много проблеми, но не се предаваме 03:26


Измамна доза - SHMOKO.BG\nБезплатна прожекция на новия български филм „Доза щастие“ ще можете да видите на 28 ноември, четвъртък, от 18 ч. з залата на Младежкия дом в Шумен. Филмът е предназначен за ученици от 8 до 12 клас.\n„Доза щастие“ е романтична драма от 2019 година. Лентата е базирана на романа „Падение и спасение: Изповедта на една хероинова наркоманка“ на Весела Тотева. Авторката бе продуцент на сутрешния блок на Нова ТВ „Събуди се“ и почина внезапно на 45 години през март тази година. В романа си тя разказва откровено за своята борба с хероиновата зависимост.\nГлавната роля във филма се изпълнява от нейната дъщеря Валентина Каролева. Сценарист и режисьор е Яна Титова, а оператор е Мартин Балкански.\nСлед края на филма в информативна среща педагози и психолози ще запознаят младежите с рисковете при употребата на наркотични вещества. Инициативата се организира във връзка с превенцията на употреба на наркотици от подрастващите и младите хора.\nБезплатната прожекция е организирана от Местната комисия за борба срещу противообществените прояви на малолетните и непълнолетните и Общинският младежки дом в Шумен.


Всички ние искаме да стопанисваме комфортен и красив дом, който да ни радва с визия и функционалност. Това обаче минава през избора на качествени външни и вътрешни врати, с които не само да разделим помещенията си, но и да гарантираме функционалността на жилището изразяваща се в енергийна ефективност и шумоизолация.\nВ тази статия ще ви дадем три съвета, които да използвате при избор на вътрешни врати от Борман, за да получите продукт, от който да останете доволни. Ние сме професионалисти в областта на вратите и заради това искаме да ви помогнем с правилните напътствия.\nПървият ни съвет е свързан с материалите на вратите. Вие трябва да решите дали да използвате дърво, ламинат, ПВЦ, ПДЧ, стъкло или пластмаса. Както знаете интериорните врати биват най-различни видове, тъй че преценете кой от тях отговаря на конкретните ви нужди.\nНа второ място вземете предвид цветовете и пространството, с което разполагате. Хубаво е да сте наясно с широчината на помещенията и коридорите, за да селектирате правилните врати. Същото се отнася и за цветовете. Ако не сте правили ремонт и тепърва ще боядисвате, то тогава си дайте сметка, какви цветове ще използвате, така че да ги комбинирате с тези на вратите.\nАко вече сте избрали цветове за стени и таван, то може да занесете снимка на жилището си във фирмата, от която ще купите интериорните врати. Там специалистите ще ви предложат най-добрата разцветка, с която да комбинирате останалата си мебелировка и вратите.\nТретото и последно напътствие за избор на вътрешни врати се касае до събирането на достатъчно информация за този вид продукти. За щастие това не е никак трудно, защото в интернет пространството се намират сайтовете на най-добрите фирми в България, където са поставени снимки и статии за интериорните врати.\nОт мрежата ще разберете и какви са цените на стоките, както и коя фирма предлага промоции на вътрешни врати. По този начин вие можете да се сдобиете с висококачествени врати на по-ниска цена, а няма нищо по-хубаво от това. Но сега ви оставяме, тъй като явно е дошло време да се захващате с работата по обзавеждане на вашето топло и уютно жилище. Желаем успехи!\nБизнес интериорни врати\nPrevious Article← 5 причини да предпочетем оригинални маратонки пред репликите?\nNext ArticleПокупка на интериорни врати – какво не знаем? →


Вече е официално! Чужденец заема мястото на Слави-Ето го! - За Жената\nВече е официално! Чужденец заема мястото на Слави-Ето го!\nКомикът Николаос Цитиридис става водещ на новото шоу на bTV, разкриха от телевизията на нарочна пресконференция преди минути. То започва в понеделник, 27 януари и ще се излъчва от 22.30 до 23.30 часа, във времето, в което вървеше „Шоуто на Слави”.\nТака 25-годишният грък си направи най-хубавия подарък за рождения си ден, който ще празнува на 1 февруари. Новият водещ е роден на 1 февруари 1994 година в Атина, но прекарва само първите си 5 години в Гърция.\nПрез август 1999г. семейството му се мести в София. Николаос е журналист по професия и 7 години работи в един от най-четените сайтове. После става стендъп комедиант и разказва смешки по клубовете. През 2019 издава книгата „За вафлите и хората", в която по комедиен начин осмива нещата от живота. За разлика от „Шоуто на Слави“, което беше на външна продуцентска фирма, новото вечерно предаване ще е дело само на bTV.\nЧе частната медия е взела решение именно той да застане в стола на водещия беше доста ясно намекнато още с пускането на рекламния клип за предаването, в който дегизиран като водолаз бъдещият титуляр показва буквата „Н“, с което подсказва името си. Екипът на новото предаване прави сухи тренировки още от есента, а какви са резултатите зрителите ще видят след пет дни. снимки:инстаграм николаос цитиридис и фейсбук слави трифонов\nпозитивно как да коя част от Обичаме ли се как се прави кои сладки защо имаме\nСпагети асорти Пица с праз Пълнено Тюрлюгювеч Венециански рецепти яхния крем супа от\nПлисирани Прически с Любовта обича маникюр Играчки за Рокли 2012 Готин маникюр


Катя и Здравко избухнаха срещу Криско: Ритонците са бесни и крайно възмутени!\nНачало Клюки Катя и Здравко избухнаха срещу Криско: Ритонците са бесни и крайно възмутени!\nИстинска война си обявиха Криско и дует „Ритон”. Изпълнителите скочиха срещу факта, че концертите на рапъра са финансирани от държавата и той получава субсидии за тях.\nПрактиката е за всеки лев на продаден билет да се дават по шест на държавната филхармония. А дует „Ритон” са твърдо против подобни порочни практики.\n„Ритон“ и Криско във война\n„Наскоро разбрахме, че това е практика и е модерно за повечето поп и рап певци. Държавните симфонични оркестри, когато организират мероприятия с известни певци, се радват на голяма посещаемост. Пълните салони означават големи приходи. Доколкото сме запознати, на всеки лев от билет се дават по 6 лева помощ от държавата”, възмутена е Катя от „Ритон”, пише „България днес”.\nКриско организира концерти с Разградската филхармония, които очевидно са трън в очите на мнозина. И това не е първият път, когато се случва подобно нещо.\n„Недостойно е това да се прави на гърба на един човек, който честно почтено си изкарваше хляба, с цената на физически и емоционални жертви, и който си отиде без време, с пенсия от 250 лв! Не държавна пенсия!”, написа тя\nЕтикети: new, дует Ритон, Катя и Здравко, Криско, Ритон


ЕДИН ИСТОРИЧЕСКИ ВРЪХ\nТова лято гостувах няколко дена в Черепишкия манастир и от него направих няколко излети по дивите планински бърда и клисури, що заобикалят тая омайна местност в хладната долина на Искъра.\nНаскоро бях пак прочитал биографията на Христа Ботев от Захария Стоянов и си спомних, че върхът Волът, дето е паднал героят, се намира в „землището на Черепишкия манастир”. Това ме подсети да посетя и знаменития връх, подир като бях се катерил по толкова други.\nПо насочванията на игумена аз се обезпечих един ден по-рано с вещ водач и кон в ближното село Лютиброд – първият ми беше необходим, за да ме заведе на мястото, а втория – за да ме занесе дотам през мъчнодостъпните и върли урви, през които беше пътя ми.\nОбаянието на Ботева расте всеки ден у нас: неговият дух живее в душите на младежта, славата на незабравимия певец и герой, живял тъй бурно и умрял тъй романтически, е минала и зад пределите на България, като е засенила имената на деятели, всъщност много по-заслужили на Българското възраждане.\nСамо ореола на поета, съединен с оня на геройската смърт за отечеството, дават тоя завиден жребий.\nПри всичко това, у нас никой не си е дал труд, не е полюбопитствувал да се поклони на славното място, което Ботев е бълнувал, когато е казал в молитвата си:\nда си найда и аз гробът...\nИзлети се правят сума из тия планини, благодарение на леснотията от железницата, но всички са отминували Волът и мястото, дето е загинал Ботев, стои пустинно, глухо, овдовяло от всякакъв знак на живот и на человеческо участие. А има ли излет по-пълен с емоции, отколкото излетът из една планина, населена с трепещущи исторически възпоминания, дето българското сърце сеща да бие по-силно и гърдите разширяват велики чувства!\nИзлязох заранта от манастира рано по 7 часа, минах моста над Искъра, минах през двата тунела и покрай стръмните две паралелни скалисти стени „Ритлите” („Ритлите” – защото наумяват ритлите на кола). Оттам видях, близо до развалините на древната черквица „Св. Георги”, до самата желязна линия, водача си и коня, които ме чакаха вече, минали Искъра с варка. Един друг селянин драговолно беше дошел да ми бъде другар.\nБай Цене Койнин от Лютиброд е стар човек, изнемощял от труден живот. Той е бил манастирски овчар във Врачанския балкан, когато Ботевата чета е дошла там, и, според казването му, той е видял с очите си събитието и героя му, както знае на пръсти всичките пътеки, имена и тайни на планината.\nТакъв човек ми и мен трябваше.\nМетнах се на коня и потеглихме веднага нагоре към село Челопек. Утринта бе прохладна, времето хубаво, На изток лъщеше мътния Искър из зелена долина, на юг заграждана от зелени и гористи бърда, а на север от голи сплеснати хълмове, които порастват на черни височини в кръгозора. Селото Лютиброд, чиито къщици са покрити с плочи, твърде живописно лепнато на склона отвъд Искъра, мамеше погледа с амфитеатралния си вид. Скоро влезнахме в дъбова гора. Бай Цене, словоохотлив човек и верен на задачата си, разказваше ми непрестанно епизоди от разсипването на Ботевата чета, която се е спасявала с бяг по тия стръмнини, за да попаднат почти всичките живи момчета в ръцете на турските потери. След половина час напуснахме прекрасната сенчеста дъбрава и се закатерихме по един гол каменист рът. Кога дойдох на върха му, гледката се откри величествена, околния планински кръгозор се разшири, а от север се лъсна в разкошната си зеленина плодовитото Врачанско поле. Оттук вече видях първите два конака на Ботева, преди да стигне Врачанския балкан: рътът Веслец, покрит с лозя, дето беше нощувал, без да се бие, а зад него – рътът Милин камък, дето се беше бил само.\nОттук до Челопек бяха няколко минути. Слезнах да почина в селската кръчма, пълна със селяни; по техния демократически обичай всички дойдоха да се ръкуват с мене. Разпитах ги за поминъка им. След кратка почивка излязох да тръгна. Пак любезни ръкувания с всичките тия вежливи хора, от които всеки знае нещо за Ботевата чета. Бай Цене злорадо ги наклопа, че на времето се отнесли съвсем жестоко спроти нея, като издавали момчетата, които се скрили в селото. По-после обаче чух, че и лютибродчани имали същия грях... Щом излязох извън селото, принудих се да отседна: пътят веднага стана ужасен и удари въз върлия яр, към Погледец. Погледед е една балканска полянка, дето уединена горица от орехи и круши дава хубава сянка. Тук обядвах, като се наслаждавах на обайната картина на Врачанското поле, художествено напъстрено с разни зелени тонове и златисти петна на зрелите ниви. Един каменен кръст тук показва, че това е оброчище. На светостта на мястото се дължи запазването на горицата, както и навсякъде.\nАко погледнете на картата, ще видите, че Врачанският балкан е един планински клон, който се отделя от Стара планина и отива право на север. Целият гребен е набит и наострен с диви синкави канари. Дълбоки долове го пресичат на няколко места и дават проход на стръмни и лоши пътеки за навътре в планината. Из такъв един проход, между сърдити и стръмни ярове, беше и нашата пътека. Из тоя дол именно са бягали Ботевите другари и търсили спасение в пущинаците или из кошарите. След половин час ние се изгубихме в планината. Високи чуки отвред ни заградиха. Никакво човешко жилище, никакъв признак от култура.\nДъбова гора, голи ридове, пусти и самотни валози, скали. Отляво ни се издига високо гористо бърдо, зад което в скалистите му поли шуми Искъра и се гуши Черепишкия манастир, които тули от нас. И това бърдо, и тия хълмове, и тия гори и целини – са все имот на тоя манастир. Той се простира и нататък! На селото Челопек и Павелче остаят само канарите, които стърчат над тях. Всичките дърва, що сечат, са контрабанда от манастирските гори. Тая несправедливост прави тежко съществуванието на тия села; на нея обаче се дължи съхранението на тия гори.\nМинахме ред хълмове и планински долинки, окръжени от венец високи чукари, страшно диви, мълчаливи и пустинни. Бай Цене отдавна остана назад: старите му кокали се умориха и аз вече не чувах разказите му. Другарят му, по-млад селянин, все вървеше с мене и вече не разказваше, а ме питаше – по политиката. Аз му отговарях неохотно, защото поне тука исках да бъда далеч от нея. От всеки рът аз се взирах напред, с надежда да видя Волът. Но друг рът се изпречваше, който не беше Волът. Най-после от една нова седловина, обрасла с глогини – гложàк, както казват тука, – водачите ми посочиха през един дълбок дол срещния връх, увенчан с високи и намусени скали.\n– Ето Волът – казаха ми те, – гледай го сега. Тоя връх имаше прилика на вол, колкото и всеки друг връх. От канаристия му гребен се спущаше урва, най-напред гола, а по-долце покрита с рядка ниска горица. Отляво на тая горица урвата подпухваше пак и се образуваше нисък хълм, цял набучен с канари. В самото дъно на дола се види извор, при който се поят стада кози и черди коне и говеда. Той се нарича Крушевско езеро. От него насам почва пак урва, облечена с ниски, гъсти гори. Върхът й, на който седяхме, се нарича Околчица.\nОттук водачът ми сочеше и именуваше местата. Троица пастири врачанци още дойдоха при нас. Според книгата на Захария, последния бой на Ботевата чета е станал на по-малкия скалист хълм на Вола; рядката гора на урвата е било мястото, дето Ботев, седнал след битката да си почине с част от момчетата, е бил убит изневерешки от черкезкия куршум. То място се нарича „Манастирско пладнище”, също владение на Черепишкия манастир. На запад от Волът са други урви, хълмове, гористи чуки, увенчани с карпи, през които една незначителна част само от юнаците е потърсила спасение. Повечето са се изкатерили по нашия връх на Околчица и са бягали към Челопек. На самото място, дето седяхме, бай Цене, шест дена след битката, е намерил трупа на един едър човек, съблечен и с отрязана глава.\nОттук да се иде до върха на Вола беше нелесна работа. Както казах, две ужасни урви – едната надолу, другата нагоре – ни деляха от него. И по двете само пеш можеше да се ходи. Макар силно уморени, аз реших да продължаваме пътя, за голямо неудоволствие на съвършено капналия бай Цене, който не разбираше какво диря повече, след като съм видял Волът. Смъкването из невъобразимо лошата пътека беше мъчително; аз си мислех с трепет как са се изкачвали по нея и из храстите край нея въстаниците, изложени на турските куршуми, от които цял ден ехтяла самотията! Най-после се дотътразихме до Крушевското езеро, в дъното. То не е езеро, а буен извор, който тече в дълго корито, за да се поят стадата. След кратък разговор с пастирите ние поехме нагоре – към „Манастирското пладнище” – през глогини, дрянове, лески и пр. Доста нависоко, до самия скалист хълм, дето е бил боя, близо до няколко по-високи дървета, на 20 май 1876 год. четата е била седнала да обядва. Няколко пушки изпращели отгоре и тя напуснала планинската си трапеза и хванала пусия зад камънаците. Осемте овци остали на ръжените недопечени! Това е било преди боят. Подир боят, пак тука някъде, в тая манастирска гора Ботев е бил убит. Аз пращам читателя към прочувствуваното описание на тия трагически събития от Захария в Биографията на Христо Ботев.\nСедях около половин час тука.\nНе може лесно да се изразят мислите ми и усещанията ми тука. Образът на героя и певеца ставаше пред мене жив; духът му дебнеше в шубръките, в шума на листата, в глухотата на пустинята. Понеже точно не знаех трънката, при която Захарий Стоянов ни разказва, че издъхнал Ботев, аз го виждах мислено прострян до тая, при която аз бях. Един камък поне да беше побит на същото място, за да се знае, за да се кланят... Поехме пак нагоре. Урвата оголяваше; от върха й видях по-плитка долина с извор пак: Лесковското езеро. И тоя, и другия – Крушовския извор – са били във властта на черкезките потери и четата цял ден е стояла без вода, под жежките лучи на слънцето. Тук възпоминания нахлуват от всяка страна, името Ботев пълни самотията, нечуто за слуха, но усещано само. Венецът на Волът е твърде близко; той е страшна грамада от правилни канари като крепост, правена от титани. Оттук се отваря през пролома тесен вид на врачанската долина, пленително хубава. Из тоя пролом по козя пътека цяла нощ са пъпла ли момчетата, един след други, за да излезнат на Вола, дето щеше да е гробницата на Ботевото славно и безнадеждно предприятие.\nАз се завърнах към манастира не вече през първия път, а из дола, из който слизат водите на Крушевското езеро, едно пътуване безумно, фантастическо, през вратоломни и ужасни скалаци, за да се спусна към село Павелче.\nНа минуване пак из „Манастирското пладнище” аз откъснах, за спомен, от една глогина клонче, което пазя и сега у дома, втъкнато в портрета на Ботева.\nКой знае, може би стеблото, от което е това клонче, да е попило някога частица от геройската кръв, която е бликнала и бризнала от благородното чело...


ЕП гласува: Край на таксите за роуминг\nПромяната влиза от декември 2015 г.\nЕвропейският парламент (ЕП) сложи край на таксите за роуминг от Коледа през 2015 година. Решението на практика одобри предложението на Европейската комисия (ЕК) за създаване на единен европейски пазар на телекомуникациите "Свързан континент".\n„Този вот показва, че ЕС допринася за гражданите. Това е всичко, за което ЕС е създаден – да се отърве от бариерите и да направи живота по-лесен и по-евтин”, заяви вицепрезидентът на Комисията Нели Крус.

 „Почти всички ние зависим от мобилна и интернет връзка като част от всекидневието си. трябва да знаем какво купуваме, не трябва да бъдем ограбвани, трябва да имаме възможността да променим мисленето си. компаниите трябва да имат шанса да обслужват всички ни и тази регулация прави това по-лесно за тях. Това е решението, от което всички печелят”, продължи тя.

 „През 2010 година обещах да сложа край на таксите за роуминг до края на 2015 година и сега ние сме на крачка от този резултат. Отвъд високата бариера на роуминга, сега сме по-близо до премахването и на много други, ката че европейците да се радват на отворена и безпроблемна комуникация, където и да са”, каза още Крус.

 Тя приветства решението на ЕП и в личния си профил във Фейсбук.


Благоевград :: На 1 февруари Боговете на виното ще зарежат отново лозята в Илинденци :: Monitor.bg\nНа 1 февруари Боговете на виното ще зарежат отново лозята в Илинденци\n13:54 24 Януари 2020\nПо дълголетна традиция в първата събота на февруари, под красивите снежни и мраморни върхове на Пирин – в село Илинденци се провежда Празникът на боговете на виното, който обединява по уникален начин традиция и история, легенди и предания с хилядолетна давност, но и с преклонение пред даровете на земята.\nГостите от страната и чужбина се посрещат с топла питка и глътка от божествения местен еликсир. Отслужва се тържествен водосвет за богата реколта. После пристигат древните божества на виното – тракийският ЗАГРЕЙ, фригийският – САБАЗИЙ, гръцкият – ДИОНИС, римският – БАКХУС и христянският светец – Свети ТРИФОН, придружени от шумна свита. С тях върви и мома Кераца, кръстена на прочутата керацуда – уникално вино от най-стария запазен сорт бяло грозде в България, което се отглежда единствено в района. Белият сорт грозде, който е сред най-древните, носи славата на Струмяни по цял свят. Близо 3000 декара са засадените лозови масиви в района, като от тях стотици са с „Керацуда“. Тя е всепризнатата царица на вината (б.а.- в превод от гръцки кераца означава господарка).\nСлед това празникът се пренася на площада, където се организира дегустация на вина от лицензирани дегустатори и се провежда тържествената церемония по обявяване на победителите в конкурса за най-добри вина от последната реколта и коронясване на Цар на лозята, на когото се полага венец от лозови клонки и гроздове, като се намята и с царски плащ. Конкурсът е за най-добро червено вино, за най-добро бяло вино, за най-добро гостуващо бяло вино и за най-доброто гостуващо червено вино.\n„Празникът на боговете на виното предава от поколение на поколение простите и вечни истини за виното, хляба и приятелството. Затова е толкова истински”. Виното е магия, събрана във вълшебните бъчви и разнася славата на Илинденци далеч, извън пределите на България. „А всеки, който е опитал от нашата керацуда възкликва „ТОВА Е ПИТИЕТО НА БОГОВЕТЕ” – казват местните и добавят. Запазва трапчивия й вкус завинаги, както Дионис помни Кераца – красивата девойка, живяла в древна Елада, която носела със себе си винаги бяло и сладко грозде…“\nПразникът на боговете на виното започва в 10,30 часа, лозята ще бъдат зарязани в местността Масовец. После шествието начело с Боговете на виното се пренася на площада в с.Илинденци, където ще бъде коронясан Царят на виното. “


Как да решим спора извън съда? | твоят Бизнес - списание за предприемчивите българи\nКато способ медиацията възниква през 60-те години на 20 век в Америка. Оттам тя бързо прелита океана и все повече се налага като ефективен метод за решаване на спорове и в Европа.\nВ България в самия край на 2004 г. бе приет и обнародван Закон за медиацията. В него като правно поле за прилагане на медиацията е посочено разрешаването на правни и неправни спорове. През март 2007 г. бе обнародвана и НАРЕДБА № 2 от 15.03.2007 г. за условията и реда за одобряване на организациите, които обучават медиатори; за изискванията за обучение на медиатори; за реда за вписване, отписване и заличаване на медиатори от Единния регистър на медиаторите и за процедурните и етични правила за поведение на медиатора.\nВ процедурата по медиация страните участват по своя воля и във всеки един момент те могат да се оттеглят. Може да сте спокойни, защото процедурата е поверителна, както за страните, така и за медиатора.\nМедиатор може да бъде само дееспособно лице, отговарящо на изискванията по чл.8, ал.1 от ЗМ и вписано в публичния ЕРМ към Министъра на правосъдието.\nПредложение за процедура по медиация може да направи всяка една от страните. Такова предложение за разрешаване на спора чрез медиация може да направи и съдът или друг компетентен орган, към който спорът е отнесен за разрешаване.\nСтраните мога да впишат като клауза в договор, че възможен бъдещ спор между тях ще бъде разрешен чрез медиация. Много подходящо е медиацията да намери свои клаузи при вписването на общите условия, например в застрахователните договори. Страните по спора участват в процедурата лично или чрез представители, като упълномощаването се извършва в писмена форма.\nПроцедурата по медиация се осъществява от един или повече медиатори, посочени от страните. Медиаторът е длъжен да бъде безпристрастен и неутрален. Той се оттегля от процедурата при възникване на обстоятелства, които биха породили съмнения в неговата независимост, безпристрастност и неутралност. В хода на процедурата медиаторът изяснява същността на спора, уточнява взаимноприемливите варианти за решение и очертава рамката на споразумението. За тази цел той може да насрочва и отделни срещи с всяка от страните при зачитане на равните им права в процедурата.\nВсяка една от страните по своя инициатива или двете съгласувано могат да поискат спиране на медиацията. Ако медиацията се провежда по време на висящо производство, страните незабавно уведомяват компетентния орган за спирането на процедурата.\nАктът, с който приключва процедурата по медиация, е споразумение. Формата и съдържанието на споразумението се определят от страните. Формата може да бъде устна, писмена или писмена с нотариална заверка като извънсъдебно изпълнително основание. Споразумението обвързва само страните по спора и няма сила върху трети лица, които не са участвали в процедурата. То задължава страните само за това, за което са се споразумели. Споразумение, което противоречи на закона или го заобикаля, или нарушава добрите нрави, е нищожно.


ЦСКА опитва да върне наказаните в игра за мача с "Локомотив" (Пд) - Спорт - Дневник\n14:22, 23 мар 12 , 2191\nКапитанът на ЦСКА Тодор Янчев и съотборниците му Румен Трифонов и Костадин Стоянов трябваше да са част от отбора от събота, но все още няма яснота около казуса\nЦСКА продължава опитите да върне в игра тримата футболисти, които бяха наказани заради употреба на забранени вещества. Капитанът Тодор Янчев, Румен Трифонов и Костадин Стоянов са със спрени права до днес.\nДосега те нямаха право да играят за ЦСКА, нито да тренират с отбора. От клуба заявиха за "Дневник", че все още те се подготвят самостоятелно. Желанието на треньора Стойчо Младенов и ръководството е правата им да бъдат върнати и те да могат да участват в мача с "Локомотив" (Пловдив) в неделя.\nКазусът се заплете след обжалването на решението от страна на БФС. Футболният съюз прецени, че тримесечното наказание е прекалено малко и поиска БОК да го увеличи. От БФС се позоваха на световните практики при подобни случаи.\nДосега жалбата не е разгледана и това забавя окончателното решение. ЦСКА изрази готовност да търси правата си в съда за всеки допълнителен ден наказание.\nЗаради неубедителната подготовка през зимата и скромната селекция Младенов иска да използва всички налични футболисти. Най-осезаема изглежда нуждата от завръщането на капитана Янчев в полузащитата. Стоянов няма да играе, дори да получи позволение, тъй като е контузен.\nЦСКА гостува на "Локомотив" (Пд) в неделя от 15.30 часа.\nУбедителна победа изравни ЦСКА с "Лудогорец" и "Левски" на върха в А група


ЗДРАВЕ НЮЗ: Неправилното осветление особено при големи зрителни натоварвания води до главоболие и вегетативна дистония\nНеправилното осветление особено при големи зрителни натоварвания води до главоболие и вегетативна дистония\nМного хора през нощта не спят, a гледат телевизия или работят/играят нa компютъра си и за да не пречат на близките си, те най-често изключват осветлението.\nМониторът създава по-малко проблеми, но все пак повишеното зрително натоварване остава.\nАко в стаята няма нормално осветление, очите се напрягат още повече.\nВ недостатъчно осветеното помещение зеницата се разширява, за да вижда по-добре в тъмнината.\nРетината се състои от различни клетки. Едните са разположени в центъра й и отговарят за дневното зрение и цветовото възприятие, а другите се намират на периферията и отговарят за зрението в сумрак и за черно-бялото изображение.\nЗатовa и вечер, когато зрението трябва да работи в сумрак, зеницата се разширява. Но колкото по-широка е тя, толкова по-високо е вътреочното налягане, а това способства за появата на глаукома.\nВ такава ситуация очите се уморяват още по-бързо, защото зеницата ту се разширява (за да могат очите да виждат в тъмнината), ту се свива.\nТова води до увеличаване на късогледството и развитието на спазъм от акомодация - тежка зрителна преумора, когато се наблюдават спазми в мускулите в очите.\nАко хората живеят постоянно в лошо осветени помещения могат да развият хронични блефарити.\nЗатова, не мислете за пестене на електроенергия, когато става дума за зрението ви.\nТо работи оптимално и без излишно натоварване в сравнително широки граници.\nСпазвайте някои елементарни норми, които ще намалят рисковете и ще ви спестят много повече от няколко киловата. Източник: lekar.bg\nЕтикети: здраве, здравословно, стрес, health, zdrave, zdravenews


Category: джунейт шефкет - Bg Times\nДвойният убиец от Кърджали - Джунейт Шефкет се призна за виновен\nДвойният убиец от Кърджали се призна за виновен\nДелото за умишленото убийство на 36-годишната Невджин и на 6-годишния Енис от 22 януари 2011 г. в Кърджали започва днес в Окръжния съд, предаде кореспондентът на БГНЕС.\nОбвиняем за причинената двойна смърт по особено жесток и мъчителен за жертвите начин е синът на Невджин – Джунейт Шефкет. Вчера той беше докаран от старозагорския затвор и въдворен в следствения арест в сградата на областната дирекция на МВР в града. Младежът навърши пълнолетието си зад решетките на ареста и после беше преместен в затвора.\nКазусът ще бъде решен още днес, тъй като страните по него се съгласиха на бързо производство. При закрито заседание бяха разгледани събраните доказателства, сред които и такива от СРС. Подсъдимият се призна за виновен и не пожела да се събират повече доказателства, както и да се разпитват всичките 33-ма свидетели и 22 вещи лица. Няколко пъти Джунейт плака със сълзи,докато слушаше прокурора и дългата пледоария на адвоката си Николай Беров. Младежът се разридаваше силно винаги, когато защитата говореше за мъртвото му братче. Адвокат Беров отстояваше тезата, че вследствие на дълго кумулиран афект, развил се в реактивна депресия, Джунейт е извършил престъплението, но тогава е действал само на подсъзнателно ниво.\nДжунейт не е убиец и ако произнесете осъдителна присъда, тя няма да бъде законосъобразна, моля за оправдателна присъда, настоя адвокат Беров. Прокурорът Светлозар Лазаров заяви, че е длъжен да се опира на доказателствата. Той каза, че версията на защитата по никакъв начин не се подкрепя от събраните доказателства и от заключенията на експертите. Според него няма обективни данни за реактивна депресия и за подсъзнателно ниво при извършването на тежкото умишлено престъпление. Прокурорът разкри също, че Джунейт се е опитал да прокара своя много добре подготвена защитна версия, че уж хора с качулки са извършили убийствата, докато той бил в мазето за дърва. Преди минути тричленният съдебен състав се оттегли на съвещание. В 15.30 ч. е много вероятно да бъде прочетена присъдата.\nБГНЕС припомня, че кървавото престъпление бе извършено в нощта на 21-и срещу 22 януари миналата година в семейния апартамент в блок в центъра на града. Тогава ученикът от местната езикова гимназия нанесъл с нож 25-30 разкъсно-контузни рани по цялата глава на 36-годишната Невджин, която по-късно умира от кръвоизливите. Братчето Енис, което се оказало неволен очевидец на ужаса, е било задушено с парчета от пижамата, натъпкани дълбоко в гърлото му. По-късно детето е изнесено върху покрива на жилищния блок.\nУличеният в двойното убийство Джунейт беше с постоянна мярка за неотклонение в затвора в Стара Загора. Обвинението срещу младежа е за престъпление, извършено при пряк умисъл и в съзнание за обществено-опасния характер на деянието.\nПричина за извършването на престъплението е породилото се у обвиняемия съзнание за неговата недооцененост и пренебрегването му в семейството, грубото незачитане на неприкосновеността на личността му, се посочва в обвинителния акт акта. Според прокуратурата престъплението е умишлено, извършено е по особено мъчителен начин и с особена жестокост. Сроковете за досъдебното производство бяха удължавани няколко пъти. Извършени са 17 експертизи, сред които комплексна седморна съдебно-психиатрична и съдебно-психологична, както и петорна такава.


▷ Кафемашини saeco технополис ⇒【 2022 】\nПредполагам, че сте търсили нещо, свързано с Кафемашини saeco технополис или много подобно. Е, днес е вашият щастлив ден, защото намерихме най-добрите продукти, свързани с Кафемашини saeco технополис, на супер цена. Не губете време и купете сега, без да се местите от дома си.\nКолко струва Кафемашини saeco технополис?\nАко праговете на вратите ви са особено високи, рампата трябва да има възможно най-малък наклон (или рампата трябва да е по-дълга). Възможно е Кафемашини saeco технополис да не може да се изкачи по много стръмна рампа.\nАко е налице алергия към животински косми, никакъв Кафемашини saeco технополис не може да помогне срещу тази алергия. Въпреки че излагането на животински косми може да се сведе до минимум, не може да се изключи сблъсък с животински косми, тъй като животното продължава да живее в домакинството.\nКафемашини saeco технополис с акумулаторна батерия се различава значително по гъвкавостта, която получавате от безжичната прахосмукачка. Това означава, че можете бързо да започнете да почиствате всякакви големи или малки замърсявания. С акумулаторната прахосмукачка имате под ръка малък помощник, с който да се отървете от малките трохи върху дивана или фотьойла пред телевизора. Въпреки това акумулаторната прахосмукачка трябва да се зарежда често, тъй като времето за работа е много ограничено.\nремарке палатка скиф\nремарке палатка цена\nс палатка на планина\nсаморазгъваща се палатка декатлон\nсаморазгъваща се палатка цена\nсветеща детска палатка\nсветеща палатка за деца


Празнуваме Коледа с три нови елхи и „звездно небе“ над главната улица - КОМПАС\nПодготовката на празничния бургаски декември е в разгара си, защото последният месец на годината чука на вратата. Тогава градът живее не само в ритъма на Коледа, но и отбелязва най-важния за всички морски хора Никулден. Тази година Бургас ще празнува с три нови елхи. Традиционно най-голямата от тях ще е разположена на площад "Тройката". Тя запазва своята базисна структура, но ще предложи съвсем нова визия. Преди елхата светеше с така нареченото студено бяло. Сега се залага на топло бяло и многоцветие. През светлата част на денонощието, когато не свети, тя пак ще е красива за окото с панделките, сферите и звездите, окачени по нея. Под и около елхата отново ще бъдат разположени къщи в умален модел, символизиращи най-доброто от градската архитектура. Моделите са взаимствани от стари знакови бургаски сгради. Сред тях ще е и Старата поща, в която децата да пуснат своето писмо до добрия старец. На площад "Тройката" ще е разположена още къщата на дядо Коледа и шейната с елена, където могат да се правят интересни семейни снимки. Вечер там ще привлича вниманието атрактивна арт инсталация под формата на огромен светещ подарък - куб с размери 3 на 3 на 3 метра. Зелените площи и дърветата на площада също ще грейнат в коледни светлини. Над главната улица "Александровска" ще бъде оформено "звездно небе" от светещ в студено и топло бяло стринг. По стълбовете от площад "Тройката" до пластиката Компаса ще има светещи елементи с визията на подарък и коледна камбанка. Друга новост тази година ще бъде изкуствената елха пред сградата на Община Бургас. Тя ще е с футуристичен дизайн и много атрактивна, съдържаща 30 малки "свръхнови", които "избухват" на интервали. От Общината до гаровия площад и от Общината до ул. "Лермонтов" дърветата ще светят в различни тонове. По обновената "Богориди" ще има светещи гирлянди. Сградите на музея и библиотеката също ще получат специална украса, а на Грамофона ще бъде поставен светещ елемент с ключ сол и ноти. Лазерни прожектори ще оцветяват нощем уличната настилка на места по "Александровска" и "Богориди". Третата нова елха ще бъде издигната до ОУ "Петко Росен" в най-големия бургаски жилищен комплекс "Меден рудник". Къщичка на дядо Коледа с елени ще има и там. Празнично осветление се поставя по основните пътни артерии в Бургас. Освен профилактираните стари, тази година са внесени и нови елементи. Празничното осветление ще бъде пуснато на 6 декември, Никулден. Община Бургас се надява то да се хареса на бургазлии. Очаквайте подробности за богатата програма от събития, посветени на Никулден и Коледа, както и за предстоящите големи празнични концерти.


Колко далеч е Питсбърг? – К\nКолко далеч е Питсбърг?\nВ Питсбърг един човек, воден от омраза, извърши най-голямото престъпление срещу еврейската общност в историята на САЩ. 11 души бяха убити в синагогата в града, защото са евреи. Българските телевизии реагираха като при поредна атака – чухме първите версии, този път никой не говореше за вината на емигранти, чакахме официални изявления, чухме съседа на убиеца, който го описа като „нормален, стандартен 50-годишен американец“. Убиецът е разпространявал антисемитски послания в една от социалните мрежи и е призовал последователите си да го гледат, докато влиза в синагогата. Изглеждаше някак неестествена снимката на Иванка Тръмп в туитър с широка американска усмивка, докато постът й осъждаше проявата на насилие. Социалните мрежи не винаги са телевизионно приятни.\nПодредбата на новините в телевизиите обаче бързо изтласка новината за човеконенавистта на един „чист“ американец. Каталогът с дрехите на семейство Баневи, разпространен от МВР и специализираната прокуратура, земетресението във Вранча, сблъсъкът между полицаи и цигани в Мъглиж изместиха в реда на новините страха от антисемитизъм и ксенофобия. Питсбърг беше далеч за нас. Канал 3 се тресяха от земетресението във Вранча. Припомняха събития, търсеха свидетели. За другите телевизии на следващия ден новина номер едно бързо стана специализираният прокурор Иван Гешев, който обясняваше как разбира справедливостта. Иво Никодимов от БНТ запита Гешев дали децата на семейство Баневи са оставени без родителите им във Франция. Прокурорът отговори, че не знаел къде са децата им при френския арест, но децата на стотици работници от фалиралите предприятия на Баневи също страдат. Телевизионно възмездие.\nУбиецът от Питсбърг всъщност е изразявал многократно в социалните мрежи своята омраза към еврейската организация, която подпомага емигрантите в САЩ. Питсбърг се стори далеч на българските телевизии. От новините на БНТ веднага разбрахме, че бюджетът за следващата година е одобрен на извънредно заседание на правителството в неделя. В него образованието пак ще е приоритет. Не остана време да бъде обсъден един важен въпрос – стига ли ни образование, за да избегнем катастрофи като тази в Питсбърг? По БНТ новината за протеста срещу обидните думи на вицепремиера Валери Симеонов беше монтирана с бели ръкавици. Протестът бил на майки и граждани, понеже „майките“ явно са някакъв отделен вид. Преди това мощта на числата показваше колко милиони левове са отделени за децата, които живеят с увреждания. Смъртта на 11 души, убити в синагогата в Питсбърг обаче, ни напомня, че политиците могат да влияят върху действията на хората, които чуват безсмислените им обиди и политически заклинания. В България се разпространява и онзи вид литература, която е обида за всеки нормален човек. В социалните мрежи можете да видите коментари, които заклеймяват малцинствените групи в страната. Има телевизионни програми, в които има безотговорно говорене срещу групи от хора, което не е безопасно. Срещу омразата към други хора образованието е безсилно, какъвто и бюджет да му отделим. Но вместо това, БНТ започва нова игра. Драгомир Драганов, бивш водещ на „Чай“ и „Евровизия“, ще разиграва историята като телевизионно забавление. А Питсбърг е все пак близо.


БЪЛГАРИЯ И ТЕОРИЯТА НА СВОБОДНИТЕ НАЦИОНАЛНИ ВАЛУТИ, ИЗВЕСТНА КАТО МОДЕРНА МОНЕТАРНА ТЕОРИЯ (ММТ): КЛУБЪТ НА ИКОНОМИСТА В ДРЯНОВО С ИНИЦИАТИВА ЗА МЕЖДУНАРОДНА КРЪГЛА МАСА\nPosted by Райчо Марков at 13:08 ч.\nАнонимен 26 ноември 2013 г., 13:48 ч.\nНа снимката: личъзарната Христина, изнесла на гърба и нервите си цялата организация. СИБ се гордеем с нея! Преводът: две прекрасни дами, ъсс забележителни способности! Проф. Петков - човек с големи възможности,лидера на събитието, което реализира! Уорън Мозлър - най-значимия, ще го очакваме и в бъдеще в България, защото се е зарекъл !!! Проф. павлина Чернева - очарователна и изключителен български учен в световната научна икономичекса писта! Моя милост: Йордан Млъзев - икономист, Паскал Марков - само тя си знае какво е да си до Райчо Марков - човекът който иска да промени България !\nРайчо Марков 26 ноември 2013 г., 13:57 ч.\nАнонимен 26 ноември 2013 г., 14:16 ч.\nИ да продължа: Дафинка Иванова - икономист, собственик на счетоводна кантора, Гергана Йорданова - експерт от БНБ, наш приятел :-), г-жа Елизабет Мозлър.\nРайчо Марков 26 ноември 2013 г., 14:35 ч.\nДа, за жалост Елизабет е "отрязана" наполовина, но нищо. Следващия път ще бъде на централно място.


Фито боя за коса MM Beauty без амоняк Крем лешник S06 Afya pharmacy\nФито боя за коса MM Beauty Colour Sense 125ml/ Крем лешник S06\nНаправете тест за чувствителност 48 часа преди боядисването: Смесете малки , равни количества от боята и крем- проявителя. Нанесете малко количество от сместа на тънък слой зад ухото или от вътрешната страна на сгъвката на лакътя и оставете 48 часа, без да измивате. Ако в рамките на този период забележите признаци на алергична реакция, не трябва да използвате боята. Независимо от отрицателния резултат от теста, може да възникне алергична реакция.&a\nФито боя за коса MM Beauty Colour Sense 125ml/ Крем лешник S06 сигурява изключителен цвят с перфектно покритие и дълготрайност. По време на боядисване тя защитава, подхранва и хидратира косата. Специално добавените Плодови екстракти подпомагат доброто про


Седмичен ХОРОСКОП - 30.09 - 06.10: Скорпион\nАко сте родени под знака на Скорпион, тази седмица ще се появят интересни възможности, които ще ви дадат шанс да покажете и докажете умения и способности си в работна среда или в някаква друга специфична дейност (спорт, например).\nПланирайте приоритетите и действията си, водени единствено от желанието да покажете способностите си, но не и водени от „печалба на всяка цена“. Подобен маниер в работата ще ви позволи да активирате вибрациите на успеха, както и на приходите (или признанията).\nФинансово седмицата не предвижда специални приходи, но и големи трудности.\nЖените на зодията ще имат възможност да излязат от депресивното състояние, в което се намират от известно време насам, и това ще се случи в рамките на тези седем дни. Бързо и категорично изчистете съзнанието си от всякакви лоши мисли, не им позволявайте да поникнат и да ви насочат към неразумни действия. Очакването ви за една среща или събиране ще се сбъдне, но резултатите са индивидуални.\nМъжете ще се включат в ново начинание идната седмица. Не изключено да се почувствате уплашени от емоциите на хората, родени под знака на Везни, Водолей или Близнаци.


Dekoidea Активно кубче за игра на Dekoidea baby - Dekoidea\nАктивно кубче за игра на Dekoidea baby\nколичество за Активно кубче за игра на Dekoidea baby\nКатегории: За Бебето, Текстилни Играчки Етикети: активна играчка за бебе, активно кубче за игра, кубче от плат, мека играчка, меко кубче\nАктивнотo кубче за игра от серията бебешки пособия и играчици на Dekoidea baby, e чудесна занимавка за малкото бебче, готово да изучава света, да развива сензорните си възприятия и да се забавлява. Подходящо е за игра заедно с мама и тате още от първите седмици. То може да бъде подхвърляно, търкаляно, мачкано и гушкано, без да загуби своята първоначална форма. Всички декоративни елементи по него са здраво зашити, пригодени за малките любопитни пръстчета. А ако се замърси след активна игра, може да бъде изпрано в пералнята.\n* Меко и леко- тежи само 72 грама! (пълно е с хипоалергичен силиконов пух);\n* Шаренко- всяка страна е с различен десен- едноцветен, на точки, на бухалчета, на цветчета; ярките цветове и картинки стимулират зрителните възприятия от най-ранна детска възраст;\n* Материали: ушито е от 100 % памучни платове, които не дразнят нежната бебешка кожа;\n* Пришитите към кубчето и нанизани на шнурчета забавни елементи с различна форма и големина- панделки, шнурчета, дървено копче, разноцветни топчета ще направят играта с Активно кубче за игра на Dekoidea baby още по-увлекателна.\n* Вградена дрънкалка с ненатрапчив умерено силен звук.\n* Поддръжка: пране на 30-40 градуса в пералня или ръчно.\nРазмери: страна 10 см\nСрок за изработка: Ако няма наличност, срока за изработка е до 30 работни дни. Възможно е да има наличност на Активни Кубчета в други десени. Ако желаете, попитайте за снимки на наличните продукти.\n1. Може да изработим и Активно кубче без декоративни елементи, а само с панделки и шнурчета.\n2. Може да изработим комплект от кубчета, като всяко едно съдържа една буква от името на Вашето дете на една от страните си, така че в подходящата възраст детенцето Ви да се научи да подрежда и изписва правилно името си.\n3. Може да изработим Активно кубче за игра в желани от Вас цветове или картинки.\nАктивно кубче за игра на Dekoidea baby – един прекрасен начин за близост с Вашето бебе!\nКомбинирано със Сгъваем бебешки повивалник и лента за биберон с Бухалче, се превръща в чудесен подарък за бебе, за бебешко парти, кръщене, рожден ден или друг повод.\nНапишете първия отзив за „Активно кубче за игра на Dekoidea baby“ Отказ\nКомплект Бебешко одеялце + Калъфка за възглавничка\nСгъваем Бебешки Повивалник със Слончета\nЛента/ Връзка/ Верижка за биберон\nКомплект Мека играчка Китче и Лента за биберон в розово


Кой влиза в надпреварата за наследник на премиера на Обединеното кралство? - Свят - DarikNews.bg\n11 юни 2019 06:30\nДесет кандидати бяха номинирани да участват в надпреварата за наследник на Тереза Мей като лидер на Консервативната партия и премиер на Великобритания. Това съобщи т.нар. Комитет 1922 на торите, цитиран от Ройтерс.\nВ четвъртък ще бъде първият тур на гласуванията сред депутатите на торите, в които те постепенно ще стесняват броя на кандидатите, докато не останат само двама.\nПоследните двама, които останат, след това ще се явят на вътрешни избори, на които ще гласуват членовете на партията.


Мрачен и сводест се издига епископският дворец, по стените му избива селитра, истинско мъчение е да си вътре в зимната нощ. А катедралата до него е огромна, един живот не е достатъчен да я обиколиш цялата, има толкова капели и сакристии, че след столетия забрава в някои от тях почти не е стъпвал човешки крак. Какво ли - се питаме - ще прави в коледната нощ слабичкият архиепископ сам-самичък, докато градът празнува? Как ли ще се пребори с меланхолията? Всички си имат някакво утешение.\nМомченцето - влакче и марионетка, сестра му - кукла, майката - децата край себе си, болният - новата надежда, старият ерген - другаря по разгул, затворникът - гласа от съседната килия. А архиепископът? Дон Валентино, усърдният секретар на негово преосвещенство, само се подсмихваше, когато чуваше хората да говорят така. На Бъдни вечер архиепископът си има Бог. Коленичил сам-самичък посред ледената безлюдна катедрала, на пръв поглед е за ожалване. Но само да знаехте! Той нито е сам-самичък, нито зъзне, нито се чувства изоставен. На Бъдни вечер Бог се стеле из храма специално за архиепископа, църковните кораби буквално преливат от Него, дотам, че портите едва се затварят. И макар да няма печки, вътре става толкова горещо, че стари бели смокове се будят в гробниците на отколешни абати, изпълзяват през отдушниците на подземията и хрисимо промушват глави между пречките на изповедалните.\nТака беше и нея вечер. От цялата катедралата бликаше Бог. И нищо че не му беше работа, дон Валентино с преголямо удоволствие нарочно се забави, докато нагласяше столчето за коленичене на превъзходителството. Къде ти там елхи, пуйки и пенливо вино. Ето това се вика предколедна вечер. Ала както се беше унесъл в тези мисли, изведнъж чу да се чука на вратата. "Кой ли тропа по дверите на храма", почуди се дон Валентино, "навръх бъдната вечер? Не са ли се намолили достатъчно? Що за прищявка ги води тука?". Въпреки това отиде, отвори и - заедно с порива на вятъра - пусна да влезе един опърпан клетник.\n- Какво изобилие от Бог! - възкликна с усмивка човекът и се заоглежда. - Какъв разкош! Още отвън се усеща. Монсиньор, да бяхте ми дали малко, а? Бъдни вечер е все пак.\n- На негово преосвещенство архиепископа е - отвърна свещеникът. - Ще му потрябва след няколко часа. Негово преосвещенство бездруго живее като отшелник, ти какво искаш, и от Господ ли да се откаже? Пък и никакъв монсиньор не съм.\n- Ни една трошичка ли, отче? Я колко е много! Негово преосвещенство бълха го ухапала.\n- Казах вече - не... Хайде, заминавай... Катедралата е затворена за посетители - и отпрати клетника с едно кайме от пет лири.\nНо щом несретникът излезе от църквата, в същия този миг Бог изчезна. Сащисан, дон Валентино взе да се озърта и да дири с очи из сенчестите сводове. Бог и горе Го нямаше. Изумителната декорация от колони, статуи, балдахини, олтари, катафалки, свещници, драперии, обикновено тъй загадъчна и внушителна, внезапно доби неприветлив и злокобен вид. А след няколко часа архиепископът щеше да слезе да се моли.\nВ потреса си дон Валентино открехна една от външните врати и надникна към площада. Нищо. И навън, макар да идеше Коледа, нямаше и следа от Бог. От хилядите грейнали прозорци се донасяше екота на смехове, строшени чаши, музика и дори богохулства. Но никакви камбани, никакви песнопения.\nДон Валентино излезе в нощта и пое по мирянските друмове, през грохота на разюздани пиршества. Знаеше точно накъде се е запътил. Когато влезе в търсения дом, приятелското семейство тъкмо сядаше на масата. Всички се гледаха с обич и около тях витаеше малко Бог.\n- Весела Коледа, отче! - рече бащата. - Ще заповядаш ли при нас?\n- Бързам, приятели - отговори. - Сглупих и Господ напусна катедралата, а негово преосвещенство скоро отива да се моли. Бихте ли били така добри да ми дадете малко от вашия? Така и така сте си дружина, нямате кой знае каква нужда от него.\n- Драги ми дон Валентино - започна бащата. - Вие май забравяте, че иде Коледа. Тъкмо днес ли децата ми трябва да се лишат от Бог? Изненадвате ме, дон Валентино.\nИ в момента, в който изрече това, Бог се изсули от стаята, радостните усмивки угаснаха, а тлъстият печен петел заскриптя като пясък между зъбите.\nХайде отново навън в нощта, по пустите улици. Вървя що вървя дон Валентино и отново Го видя. Бе стигнал до края на града, пред него в тъмнината се простираше голото поле и тук-таме искреше в бяло от снега. Над ливадите и редиците черници се кълбеше Бог като в очакване. Дон Валентино падна на колене.\n- Ама какво правите, отче? - попита го някакъв селянин. - Да не искате да простинете в тоя студ?\n- Погледни там в дъното, синко. Не виждаш ли?\nСелянинът погледна без учудване.\n- Наш е - каза. - Всяка Коледа идва да ни благослови нивите.\n- Слушай - каза свещеникът, - би ли ми услужил с малко от Него? В града останахме съвсем без, даже църквите опразняха. Дай ми ей тоничко, та архиепископът да има с какво да избута Коледа.\n- А, по никой начин, уважаеми отче! Кой знае какви отвратителни грехове сте навършили във вашия град. Вие сте си виновни. Сами се оправяйте.\n- Да, грехота е. Но пък кой не греши? Я по-добре помисли колко души ще спасиш, синко, само да се съгласиш.\n- Че на мене ми стига да спася моята! - изхили се селянинът и в мига, в който го стори, Бог се вдигна от нивите му и се стопи в мрака.\nСвещеникът продължи нататък в търсене на Бог. А Той явно ставаше все по-рядък и никой от онези, които Го притежаваха в някаква степен, не искаше да го преотстъпи (ала още щом казваше "не", Бог изчезваше и се изтегляше все по-далеч).\nИ ето че накрая дон Валентино се озова пред една безкрайна пустош, а в самия й край, току на хоризонта, зърна като продълговат облак кротко да блещука Бог. Горкият свещеник се хвърли ничком в снега.\n- Поспри, Господи - примоли се, - по моя вина архиепископът остана сам, а е Бъдни вечер!\nНозете му бяха вкочанени от студ, залута се през мъглата, потъваше до колене, от време на време се строполяваше по очи. Колко още можеше да издържи?\nИ тогава чу. Волен, прочувствен хор от ангелски гласове. Светъл лъч проряза мъглата. Дръпна някаква дървена вратичка и пред него се разкри огромна църква. По средата й, с няколко мъждукащи кандилца наоколо, се молеше свещеник. И църквата бе пълна с рай.\n- Брате - простена дон Валентино, на предела на силите си, настръхнал целият от ледени висулки, - смили се над мен. Заради мене моят архиепископ остана сам и има нужда от Бог. Дай малко, ако обичаш!\nОнзи, дето се молеше, бавно се извърна. А дон Валентино, като го позна, пребледня, макар без туй да беше бял като платно.\n- Честито Рождество, дон Валентино! - възкликна архиепископът и се отправи към него, обвеян в Бог от глава до пети. - Момчето ми, къде се беше дянал? И как ти хрумна да излезеш вънка в този кучи студ?\nИзползван източник: вестник "Дневник"


Изкуствен интелект довършва Десетата симфония на Бетовен - 24chasa.bg\n13.12.2019 10:58; 24 часа онлайн\nНяколко ноти, изписани в бележника му, са всичко, което германският композитор Лудвиг ван Бетовен е оставил от Десетата си симфония преди смъртта си през 1827 година.\nСега екип от музиколози и програмисти се движат в посока завършване на версия на произведението, използвайки изкуствен интелект, преди 250-годишнината от рождението му догодина, съобщи АФП, цитиран от "Канал 3".\n"Напредъкът е впечатляващ, макар компютърът все още има какво да научи", казва Кристине Зигерт, ръководител на архивите в Бетовен Хаус в родния град на композитора Бон.\nЗигерт каза, че е "убедена", че Бетовен щеше да одобри действията им, тъй като и той по негово време е бил новатор, имайки предвид композициите му на вид орган, който възпроизвежда звуците на вятъра и ударните инструменти.\nЗигерт е убедена, че работата няма да засегне наследството му, защото никога няма да се счита за част от неговото творчество.\nКрайният резултат от проекта ще бъде изпълнен от пълен оркестър на 28 април догодина в Бон, център на празненства за композитора, който е очертал романтичната ера на класическата музика.\nГодината на празненствата започва на 16 декември - смята се, че това е датата на 249-ия му рожден ден - с откриването на дома му в Бон като музей след мащабен ремонт.


adidas NEWS STREAM : adidas чества домакините на UEFA EURO 2016 с лимитирана серия Paris Pack\nadidas чества домакините на UEFA EURO 2016 с лимитирана серия Paris Pack\nСпециалното издание на бутонките е част от лимитираната колекция на adidas Football\nЗабележителен дизайн в червено, бяло и синьо, който представя знамето на Франция\nНалични в модели на X и ACE за аматьори и професионалисти\nadidas Football отдава почит на домакините на UEFA EURO 2016 с лансирането на Paris Pack- лимитирана колекция обувки за аматьори и професионалисти.\nНалични са моделите на ACE 16.1 ST и X 16.1 ST, подходящи за стрийт футбол, както и версиите на ACE 16+ PURECONTROL и X 16+ PURECHAOS, които са предназначени за трева. Paris Pack предлага експлозия от цветове в червено, бяло и синьо, пресъздаващи флага на домакините на турнира това лято.\nМоделът ACE 16.1 ST е подходящ за футзал и се отличава с горна част, изработена от PRIMEMESH, чорап до глезена PRIMECUT и ниска подметка с интегрирана в петата технология BOOST. Тази бутонка предлага максимален контрол на почитателите на стриийт футбола, които искат да определят правилата на играта. X 16.1 ST се характеризира с текстилна горна част, чорап TECHFIT и подметка Football BOOST Lifestyle, проектирана за почитателите на стриийт футбола, които обичат да създават хаос чрез невероятни умения и завидна скорост.\nВерсиите, подходящи за футбол на трева, имат същите технологии като тези от най-новата серия бутонки adidas – гамата Mercury, като моделите ACE 16+ PURECONTROL и X 16+ PURECHAOS допълват Paris Pack.\nМоделът X16+ PURECHAOS е проектиран да обуздае скоростта. Обновената подметка SPRINTFRAME осигурява сцепление и стабилност при бързите движения, докато системата на връзките TECHFIT осигурява напасване върху крака като ръкавица. Моделът ACE 16+ PURECONTROL е с горна част, изработена от Primeknit и NON STOP GRIP, предлагаща ненадмината повърхност за контрол над топката.\nParis Pack ще бъде наличен в ограничени количества от днес.\nadidas Paris Pack 4\nadidas Paris Pack 1\nadidas Paris Pack 2\nadidas Paris Pack 3\nadidas Paris Pack 5\nadidas Paris Pack 6\nadidas Paris Pack 7\nadidas Paris Pack 8\nadidas Paris Pack 9\nadidas Paris Pack 10\nadidas Paris Pack 11\nadidas Paris Pack 12\nadidas Paris Pack 13\nadidas Paris Pack 15\nadidas Paris Pack 16\nadidas Paris Pack 17\nadidas Paris Pack 18\nadidas Paris Pack 19\nACE 16.1 ST\nX 16.1 ST


Човекът и Космоса – ARTY\nЧовекът и Космоса\nНа 12 април се навършват50 години от полета на първия човек в Космоса — Юрий Гагарин.\nГагарин е първият човек в историята на човечеството, който е летял в космоса. Това се случва на 12 април 1961 година 6 часа 7 минути по Гринуич (9 часа 7 минути московско време) с космическия кораб „Восток“. Гагарин прави една обиколка около Земята. На височина няколко километра Гагарин се катапултира и се приземява с парашут, близо до спускаемия апарат, на колхозно поле в Саратовска област. Целият космически полет продължава 1 час и 48 минути.\nСлед полета на „Восток 1“ Ю. А. Гагарин става най-известният човек на планетата. За него са писали всички вестници в света. Награждават го с ордени, медали, дипломи, избран е за почетен гражданин на градове от Европа, Азия, Африка, Северна и Южна Америка. По време на своите пътешествия обикаля света три пъти. Обстоятелствата около смъртта на Гагарин и до днес не са напълно известни.\nСъществуват редица противоречиви версии за неговата гибел. Официалната версия е, че самолетът УТИ МиГ-15, с Гагарин и Серьогин на борда, се разбива на 27 март 1968 година в 10,31 сутринта в района на село Новосьолово на 18 км от град Киржач, Владимирска област. Това се случва в условия на лоша видимост — долната повърхност на облаците е била на 300 метра от земята. Самолетът влиза в свредел. За да го извадят от него, на пилотите не достигат няколко секунди. Но свидетелят на аварията, Валентин Сурков, твърди, че 27 март е бил ясен, а самолетът е падал така, като че ли не са се опитвали да го изравнят.\nОт този 12 април датата ще се чества всяка година като Международен ден на полета на човека в космоса. Това решиха със специална резолюция страните от ООН.\nПо повод 50-ата годишнина от събитието Русия изпрати космически кораб с името "Гагарин" на мисия до МКС.\nПредишна Тайнствени водовъртежи в Атлантическия океан\nСледваща Прием на ученици за учебната 2011/2012 година в ПМГ „Акад. проф. д-р Асен Златаров”


Пламито: Резултатът от едно 30-дневно предизвикателство...\nРезултатът от едно 30-дневно предизвикателство...\nПреди месец случайно във фейсбук сайтът dama.bg ми хвърли предизвикателно ръкавица с 30-дневна програма за клекове.\nВеднага се ентусиазирах. Не защото очаквах да отслабна или да извая невиждани мускули, извивки и т.н. Липсваше ми нещо далеч по-важно - някакъв режим, който да следвам, форма на самодисциплина, която да ме радва. А това се оказа идеално, защото отнема само няколко мънички минутки, които винаги мога да си открадна (на теория).\nОт сайта предвидливо бяха подготвили месечен график за разпечатване - ето тук.\nРазпечатах го. Закачих го на корковата стена, с която вече се похвалих. И така 30 дни в кухнята ни висеше снимка във формат А4 на едно дупе... което уж трябваше да служи за мотивация... дрън дрън... по-скоро ни забавляваше... първия ден... после свикнахме с него и то стана част от обстановката :)\nОказа се, че през деня е невъзможно да отделя тези мънички минутки за клекове. Единствената дрямка на Мая през деня ми стигаше (и то не винаги) само да измия чиниите и да започна да приготвям обяда. През останалото време, докато беше будна, мисията да стоя необезпокоявано и да броя колко пъти съм клекнала се оказа невъзможна.\nТака че мъничките минутки за клекове се случваха само и единствено късно вечерта, след като Мая е заспала. Имаше моменти, в които се случваха и в ранните часове... като 3, 4, дори 5 сутринта. Като до тогава сме приспивали Мая... или пък правих козунаците за Великден. Въпреки че умирах за сън, мазохистичната идея да се отвия, да стана, да отида в кухнята и да си клякам... примерно 170 пъти... ме радваше. Защото бях стриктна, самодисциплинирана и спазвах някакво режимче.\nСега съм доволна.\nДупето от снимката, разбира се, си остана само на снимката :)\nЕтикети: блог-инициативи, идейно, спортно\nХахахах.... продължаваш да ме изненадваш :))))\nГледах "гимнастика" за майки заедно с бебетата им. Хем бебетата-децата се забавляват в ръцете на майките си, хем майките "използват" бебетата си за тежести и за упражнения. Резултата от показаното беше без насилие и без щети за когото и да е от участниците :) Като видях всичко това се усетих че преди 9-10 години съм го правила това с племенника ми но беше за да забавлявам него (докато можех да го вдигам и размахвам насам натам) а не за гимнастика (не съм от този тип хаха)\nА си мисля напоследък за сегашната гимнастика-фитнес в домашни условия с едни големи и широки ластици. Не знам дали си ги виждала?! Не вдигаш тежести, използваш своята си тежест и сила като съпротивление. Звучи ми много добре и бих опитала. ;)\n2 май 2015 г., 17:48 ч.\nВио, няколко пъти правих разни такива упражнения с Мая... даже си бях изрязала "тренировката" от списанието и също я бях закачила на стената :) Обаче ме беше шубе с нея... трябваше да я размятам насам-натам, тя си умираше от кеф, ама и много шаваше, въртеше се, опитваше се да се метне... екшън :) Сега вече е тежка.\nВили има едни ластици вкъщи. Някой ден ще ги опитам.\n2 май 2015 г., 19:35 ч.\n1-ят рожден ден\nЕдно краче се подава две седмици преди 1-я рожден ...\nГ-ца бебе Мая отива на село


Резервни За В в гр. София - OLX.bg\n- резервни за в OLX.bg - резервни за в\nЧасти за Huawei Сервиз Дисплей , стъкло , батерия , камера , буксаи\nНов Дисплей за iPhone 5/5S/5C/SE/6/6+/6S/6S+/7/7+/8/8+ LCD Display\nгр. София, Зона Б-5-3 днес 16:11\nНамерени 4063 обяви\nгр. София, Витоша днес 23:27\nгр. София, Витоша днес 23:12\nгр. София, Витоша днес 23:09\nгр. София, Витоша днес 23:03\nгр. София, Витоша днес 23:01\nгр. София, Витоша днес 22:56\nОригинален Дисплей за LG Magna H500F\nгр. София, Витоша днес 22:54\nгр. София, Витоша днес 22:52\nгр. София, Витоша днес 22:50\nгр. София, Витоша днес 22:38\nгр. София, Витоша днес 22:36\nОригинален Дисплей за Xiaomi Redmi Note 3 черен или бял\nгр. София, Витоша днес 22:34\nгр. София, Враждебна днес 22:31\nгр. София, Витоша днес 22:29\nгр. София, Витоша днес 22:27\nОригинален Дисплей за Huawei NOVA Smart / Enjoy 6s / Huawei 6c бял\nгр. София, Витоша днес 22:25\nСмяна на батерия на iPhone 5 | 5S | 6 - сервиз в София\nгр. София, Банишора днес 22:11\nПанели за Nokia 8800 Arte и 8800 Sirocco\nгр. София, Хаджи Димитър днес 21:58\nКапак за резервна гума део корандо\nгр. София, Суходол днес 21:57\nДънна платка S6 Edge G925F 32GB\nгр. София, Витоша днес 21:52\nгр. София, Витоша днес 21:50\nгр. София, Витоша днес 21:47\nгр. София, Витоша днес 21:39\nгр. София, Витоша днес 21:38\nгр. София, Света Троица днес 21:37\nКапак резервна гума РАВ-4\n4+1 резервна алуминиеви джанти за Ауди + оборудване\nгр. София, Дървеница днес 20:29\nУдарно пробивен перфоратор с три функции/налични резервни части/\nгр. София, Карпузица днес 19:41\nLCD Дисплей за iPhone 5S SE Черен\nгр. София, Гео Милев днес 19:04\nОригинален дисплей 1520 с рамка или без рамка\nрезервни за в в категория Автомобили, каравани, лодки » Гуми, джанти\nрезервни за в в категория Автомобили, каравани, лодки » Автоаксесоари, навигации, консумативи\nрезервни за в в категория Машини, инструменти, бизнес оборудване » Инструменти\nНадежда 2 (492)\nГео Милев (142)\nИван Вазов (433)


Български овчарски кучета дефилираха на стадион „Белица“ в Костинброд\n15.04.2019 12:43:00 740 преглеждания\nОтличиха победители в осем категории\nНад 100 кучета на различна възраст взеха участие в киноложката изложба - българско овчарско куче в Костинброд. Събитието се проведе на 14 април на стадион „Белица“ в града. Организатори са МАБОК /Международна асоциация на Българско овчарско куче/ и община Костинброд.\nВ изложбата взеха участие клубове от цялата страна. Съдиите оценяваха представените екземпляри от българската порода и отсъждаха в зависимост от размер, цвят, нрав на кучето, зъби, опашка и походка. Изложбата започна с изпълнение на танцов състав „Ритми“, Танцова група „Ритми“ и детски танцов състав „Ритъмчета“ към НЧ „Св.Св. Кирил и Методий-1890“, гр. Костинброд. След кратката програма, изпълнена с български фолклор, всички клубове и индивидуални състезатели дефилираха заедно със своите кучета.\nНа събитието присъстваха кметът на община Костинброд Трайко Младенов-кмет, Александър Ненов - зам.-кмет на община Костинброд, д-р Атанас Тенев - председател на ОбС-Костинброд, Борислав Борисов - кмет на село Петърч, д-р Симеон Симеонов - ветеринарен лекар и учител в ПГВМСС „Св. Георги Победоносец”, Тихомир Благоев - председател на МАБОК. Присъстваха и участваха много известни имена сред любителите и клубовете в България на Българско овчарско куче.\nВодещият на конкурса и председател на МАБОК Тихомир Благоев изненада ръководството на община Костинброд, като им връчи плакети с признателност за оказаната помощ за развитието и популяризирането на Българско овчарско куче.\nРаздадени бяха и много награди във вид на храна от спонсор на МАБОК.\nВъв всяка категория беше избран победител, като шампионът получи най-голямата купа на състезанието, връчена от заместник-кмета на община Костинброд Александър Ненов.


Още за куршумите на нарезното оръжие\nВ септемврийския брой на сп. "Лов и риболов" бе поместена статия за последните разработки на фирмата "RWS" в областта на куршумите за нарезно оръжие. В статията, която сега се предлага на вниманието на нашите ловци, също се разглеждат най-новите оригинални разработки на куршуми, но на други известни фирми, производителки на муниции.\nС това се цели да се изяснят причините за голямото разнообразие на куршуми въпреки принципно еднаквия начин на предаване на убойната им енергия върху целта. Когато тази цел бъде постигната, изборът на куршум за съответен дивеч ще бъде обоснован и по-прецизен. Съвсем очевидно е при внимателно разглеждане на приложените илюстрации, че това се дължи предимно на различното конструктивно решаване на този въпрос и в по-малка степен на употребяваните материали. Разбира се, с тези изводи не се цели да се умаловажи ролята на материа лите, употребявани в производст вото на куршуми. Такова решение на въпроса за предаване на убойната енергия (чрез употребата на нетрадиционните или подобрени материали) като принцип винаги е свързано с повишаване на производствената стойност на куршума. Двете статии не са свързани една с друга освен чрез терминологията и темата. Естествено е, че с ограничен брой статии не е възможно да се изчерпи тази огромна тема. Все пак в известна степен това ще запълни поне отчасти една голяма празнина в нашата оръжейна литература. При разглеждане на предлаганите куршуми авторът е възприел това да касае практическата страна (доколкото е възможно) на въпросите. Теоретичната, представляваща интерес предимно за специалистите, тук не е засегната. С разширяване на познанията на нашите ловци в областта на мунициите неефективният отстрел ще бъде намален чувствително.\nТрябва да се отбележи, че подреждането на фирмите (и съответните куршуми) не е съобразено с тяхната значимост или стойност.\nМОДЕЛЪТ "BALLISTIC TIP"\nна фирма "NOSLER". От самото наименование на модела, който американската фирма е дала на този куршум, е ясно, че основната му особеност е отличната му балистика. При него въпросът за предаване на убойната му енергия е второстепенен, тъй като се разчита на гарантирана висока точност при стрелбата в жизнено важни или парализиращи точки в целта.\nНомерацията върху илюстрацията има следното значение:\n1. Поликарбоново калпаче (образуващо върха на куршума), затварящо челната му кухина\n2. Челна кухина\n3. Оловно-антимонова (засилена) сърцевина (ядро)\n4. Удебеляваща се към задната част на куршума "риза"\n5. Усилено дъно с типична конусовидност и лека вдлъбнатина\nПодчертано усиленото удебеляване към дъното на "ризата" (а и самото дъно) ясно подсказва, че куршумът е предназначен за отстрел на едър, издръжлив на рани дивеч. С усилване на "ризата" се гарантира проникване на куршума дълбоко не само в мускулите, но и при среща с кости. Особеност на куршума е поликарбоновото калпаче, закриващо челната му кухина, което подобрява балистиката му и го приравнява по точност с куршумите за стрелба по мишени. Образуваният чрез него връх предпазва куршума от деформации още в пълнителя, а при среща с клончета или други дребни препятствия предотвратява отклоняването му. В миналото, когато е било констатирано и доказано положителното влияние, което оказва челната кухина върху балистиката на куршума, нейното надеждно закриване е представлявало сериозен проблем. Прилаганите тънкостенни медни калпачета макар и разрешаващи въпроса от балистично гледище, не са гарантирали неговото неотклоняване и дълбоко проникване в тъканите на дивеча.\nПри попадение този куршум прониква дълбоко и поради много здравата си, удебеляваща се към дъното "риза" и твърда сърцевина. Особено подходящото оформяне и удебелява не на дъното е известно в оръжейна та литература като "BOOTSHECE". Това оформяне способства за отличната му балистика, като едновремен но с това гарантира и дълбокото му проникване в тъканите.\nпроизводство отново на фирма "NOSLER". Наименованието си (в превод разделящ се) куршумът дължи на своята разделяща се на две конструкция, която го прави и двойно деформируем.\nНомерацията върху скицата има следното значение:\n1 "Риза", заздравена и усилена в задната си част\n2. Солидна разделителна преграда, възпираща експанзията на предната част на втвърденото с антимон оловно ядро\n3. Усилено (втвърдено) оловно-антимоново ядро\n4. Изтънен към върха (и открита на самия връх) стена на "ризата"\nТози полуоблечен куршум още при попадение в целта започва да променя формата си, но деформацията му е ограничена от разделителната преграда. Отделеното от тази разделителна преграда ядро в задната част на куршума го прави монолитен и спомага за дълбокото му проникване в тъканите. При среща с особено масивни кости, които могат да бъдат преграда за продължаващо проникване, се деформира и задната част, увеличавайки диаметъра си. Това е възможно благодарение на тънките стени на "ризата", която в областта на самото дъно не е затворена. При такива случаи и двете ядра се деформират, разчупват костта и нанасят много големи поражения. Когато само първото ядро се деформира, проникването в тъканите е много голямо и пораженията са в дълбочина.\nКУРШУМЪТ "X - BULLET"\nна фирма "BARNES". Този куршум също има свои подчертани особености. Той е монолитен и направен изцяло от мед. Изработ ката му е особено прецизна благодарение на което притежава отлична аеродинамика, но стойността му за сметка на това е завишена. Особено подходящ е за отстрел на едър опасен дивеч, при което е нужно точно попадение. Означенията върху илюстрацията са, както следва:\n1. Челна кухина със сравнително малък диаметър и голяма дълбочина с четири странични полуразреза\n2. Монолитно медно тяло\nТака оформената челна кухина позволява висока прецизност при стрелба както и добра експанзия при попадение. Особеното в този куршум е, че при попадение челната кухина се разтваря и образува "розетка" от четири еднакви по размери и маса дяла. Тъй като куршумът е изцяло от мед, дяловете са плътни( но са от тънка "риза"), с голяма якост и остри режещи ръбове. Образувалите се остроръбести дялове при проникване действат като фрезер с увеличен около 2,5 пъти диаметър на пробивния канал. При среща с кости срязващият ефект на тази "розетка" е отличен.\nе на известната фирма "Hornady".Номерацията върху илюстрацията има следните значения:\n1. Заключващ пръстен (който дава и наименованието на куршума)\n2. Монолитна оловна сърцевина (ядро)\n3. Разделителен канал (жлеб)\n4. Експанзионен канал (жлеб)\nВъншно куршумът изглежда като полуоблечен. При попадение върхът се деформира, като оловната сърцевина се разширява до заключващия пръстен. Усиленият заключващ пръстен на "ризата" възпрепятства отделянето на оловната сърцевина от нея. С това се постига по-висока остатъчна маса на проникващия куршум (не се дели на части), с което проникването му е увеличено. Употребява се за отстрел на едър дивеч.\nМОДЕЛЪТ "V - MAX"\nе също на фирма "Hornady". Обозначенията върху илюстрацията имат следното значение:\n1. Полимерен връх\n2. Оловна сърцевина\n3. Медна "риза"\n4. Полуконично дъно\nТози куршум очевидно е предназначен за отстрел на по-дребен дивеч. Сравнително тънката медна "риза" предпазва нарезите на оръжието от пооловяване и намалява триенето между тях и куршума. Закритата с полимерен връх челна кухина осигурява отлична балистика на куршума. При попадане в целта куршумът, притежаващ висока скорост, прониква в голяма дълбочина, много бързо се деформира и съответно предава бързо убойната си енергия. При стрелба по едри животни и среща с техните масивни кости ефективността на стрелбата се занижава, тъй като краищата на тънката медна "риза" не ги срязват, а меката оловна сърцевина няма разрязващо действие. Поради тези свои качества (както бе отбелязано) той е предназначен за отстрел на по-дребен дивеч и представлява интерес за ловците от нашия регион.\nпредлага фирма "Norma" .\nОзначенията върху илюстрацията имат следния смисъл:\n1. Усилена задна част на "ризата" с "оловно заключване" (задържане)\n2. Канал за сигурно сцепление на куршума с гилзата\n3. Тънка предна стена на "ризата" с разцепващи се при експанзия разрези\n4. Слабо изразена балистична челна кухина в плоския връх\n5. Антимоново-оловна сърцевина\nБлагодарение на сполучливо оформения си връх куршумът има добър възпиращ ефект. Едновременно с това той е предпазен и от деформации в пълнителя на оръжието. Веднага след попадение в дивеча и още на малка дълбочина в тъканите нарезите в предната част на куршума се отварят и ядрото се деформира гъбовидно. При тази деформация диаметърът на куршума се увеличава почти двойно и така продължава навлизането му в тъканите. За дълбокото проникване спомага особено много "оловното заключване" на ризата с ядрото, които не се разделят, а продължават заедно. При среща с кости поради това съвместно проникване на "ризата" с ядрото те не представляват сериозно препятст вие. Този куршум е един от най-добрите за отстрел на едър и издръжлив на рани дивеч.\nВъпреки сравнително пълния анализ на възможностите на описаните куршуми, само личният опит може да даде реална оценка за тях.\nсписание "Лов и риболов"


Говорителят на лондонската полиция заяви за медиите, че се претърсва къща по къща в района и се проверяват всички частни камери за видео наблюдение.\nПубликувана: 07 Mar 2021 17:29\nОбновена: 21 Apr 2021 19:00\nЗа съжаление в операцията се включи и специализиран екип на лондонската полиция разследващ убийства, което според запознати се прави когато униформените имат улики за най-лошото.\nРоднини и приятели на безследно изчезналата Сара Еверард, пропътуваха стотици мили от вътрешността на страната за да се присъединят към издирвателните мероприятия.\nВъпреки че говорителя на лондонската полиция, каза за журналисти че все още я смятат за изчезнала и търсят изчезнал човек, специализираното звено разследващо тежките убийства в Лондон от няколко часа е на терен и е поело разследването в свои ръце.\nЛондонските полицаи разпространиха нова и по-подробна информация за маршрута и действията на Сара Еверард, преди да изчезне. Те казаха, че тя е засечена в сряда към 21:00 часа, да върви сама по А205 Poynders Road от кръстовището с Cavendish Road по посока на Tulse Hill.\nВъпреки многото време което е минало, униформените продължават да търсят изчезнал човек, а не труп и се надяват Сара да се върне невредима при своето семейство. Ние продължаваме да следим случващото се. НОВИНИ ЛОНДОН


Дончо Дончев с изложба "Икони" - християнски притчи и съвременни истории\nPosted by Мариела Петкова | 20.04.2018\nНа 19 април посетителите на галерия „Валер“ се насладиха на удивителните творби в изложбата „Икони“ на Дончо Дончев. Името на експозицията е далеч от религиозните икони, които сме свикнали да виждаме в църковните пространства. То провокира, както го правят творбите на Дончо. А самите картини изненадаха с концепция, техника и внушение.\nПозволявам си кратко въведение към читателите, за да усетят по-близо до себе си идеите, залегнали в творбите на един от най-талантливите и доказали се български художници Дончо Дончев. Понятието икона от гръцки означава образ или олицетворение. Картина или обект, към който отдаваме почест. Това са иконите в изложбата на автора. ,,Включил съм знакови обекти, както и герои от древността до наши дни. Вплел съм християнски притчи и съвременни истории в едно,“ заяви авторът. Изложбата е разнообразна. Може да видите рисунка със смесена техника, колаж, живопис върху платно и изображение върху дърво. Това е почерка на еклектичния стил и натюрел на Дончо. Ето защо сред експонатите виждаме Св. Георги, познат ни от християнството заедно с Народния театър „Иван Вазов“.\nЧетирите елемента в картината на Дончо Дончев „Петият елемент“\nМиналата година Дончо Дончев направи изложба при ускорителя на ядрени частици в ЦЕРН. Това сътрудничество е оправдано, защото никой не представя енергии, частици и елементи по начина, по който Дончо го прави. Картината „Петия елемент“ направи много силно впечатление сред гостите. В нея по брилянтен начин са представени четирите ни познати елемента: земя, въздух, огън, вода. Те не се противопоставят яростно по между си, а се преливат едни в други хармонично.\nЕдни от най-емблематичните архитектурни обекти на столицата буквално греят в приказна светлина от платната на Дончо Дончев. ,,Орлов мост“ и Народният театър ,,Иван Вазов“ се къпят в една божествена светлина, характерна за религиозните икони. Може би почти фантастични ни се струват на фона на реалността, но това , което художника вижда в тези знакови обекти. И благодарение на таланта му и ние, посетителите на галерия „Валер“, можем да почерпим от тази красота.\nОбразът на ,,Св. Георги“ – плод на една изхвърлена маса\nМесец преди изложбата, в интервю за sofiapress, Дончо Дончев разказа за вдъхновението си да направи икона на светеца Георги върху дървен масив. ,,Този „Св.Георги“ е плод на една стара маса, която щеше да бъде изхвърлена. Не съм мислил изобщо каква да е техниката, тя си дойде с духа на материала,“ заяви творецът.\nИзображението е рисувано с боя и е обточено със златни листи, след което лакирано. Иконата на ,,Св. Георги Победоносец“ не е рисувана по традиционните канони за иконопис, но това в никакъв случай не е бунт срещу църковните изисквания. Победоносецът не е по-малко свят, сътворен от ръцете на Дончо Дончев. А и може би има нещо свято, някаква божествена намеса когато Дончо зърва дървената маса.